Vālodzes (Stopiņu pagasts)
Šis raksts ir par apdzīvotu vietu Stopiņu pagastā. Par citām jēdziena vālodzes nozīmēm skatīt nozīmju atdalīšanas lapu. Vālodzes ir Ulbrokas ciema daļa Ropažu novada Stopiņu pagastā. Izvietojušās Piķurgas krastos gar autoceļu P5 2 km no Ulbrokas centra un 13 km no Rīgas centra. Gar dienvidu robežu iet slēgtā dzelzceļa līnija Rīga—Ērgļi (stacija Acone). Vālodzēs atrodas Ulbrokas vidusskola, Ulbrokas sporta komplekss, veikals, vairāki uzņēmumi.